侯觀

侯觀（），字士賓，號二山，直隸保定府雄縣（今河北省雄縣）人，明朝政治人物。

生平
早年出身儒士，成化十三年（1477年）中式丁酉科順天鄉試，成化十四年（1478年）聯捷戊戌科進士。授河南登封縣知縣，以治行卓異，升戶部主事。歷升員外郎、郎中。

弘治十八年（1505年），陞南京太僕寺少卿。正德五年（1510年）九月，改太常寺少卿，提督四夷館，十二月晉太常寺卿，仍理館事。正德七年（1512年）七月，陞戶部右侍郎，總督京、通倉塲。八年十二月回部管事，九年十一月兼都察院左佥都御史，總督宣府大同軍餉，十二年十二月升本部左侍郎。涿州至芦沟桥群盗出没，正德十三年五月，朝廷发团营兵二千人捕盗，令侯觀兼左佥都御史，督理军饷。正德十四年，陞總督倉場戶部尚書。嘉靖元年（1522年）乞休回鄉，同年九月十七日病卒，贈太子少保《國朝獻徵錄·卷二十九》：楊廷和《資政大夫戶部尚書贈太子少保侯公觀墓誌銘》：公諱觀，字士賓，姓侯氏。其先山東諸城人。永樂初，曾祖諱文質，以閭右徙實畿內，遂占籍雄縣。祖諱林，王府庫大使，俱贈資政大夫，南京兵部尚書。曾祖妣柳、祖妣王，俱贈夫人。父諱瓚，南京工部尚書，進階榮祿大夫。母王氏，贈夫人。公以成化十三年舉鄉薦，明年第進士，試政戶部。又明年，授河南登封令。勤恤民隱，□剔宿弊。邑有豪猾，武斷鄉曲，父子濟惡，人以虎目之。公廉得其情，置之法，積害頓除。十八年，大旱，繼以瘟疫，公禱于中嶽，願以身贖，移時雷電交作，大雨如注，病者以起，歲亦大熟。二十年，復旱，流離餓莩，枕籍道途，公發倉賑貸老羸不能支者，?粥食之，賴以不死者甚眾。部使者交薦之，以治行異等徵。時榮祿公?兵部侍郎，例不得任御史，乃授戶部主事。弘治二年，淮徐大?，奉命往問百姓疾苦，奏免其租稅有差。丁母憂。服闋，復除舊官，九年，陞員外郎，進郎中。十四年，行河督漕運令嚴而信領運者，皆如期而至。尚書周文端公器之。雲南司缺郎中，薦公自江西司調補其處。葢雲南司屬京府，事倍他司故也。部中章奏，多以委之。十八年，陞南京太僕寺少卿。既之任，念榮祿公年老留京師，疏乞終養，榮祿公樂之。比卒，哀毀益甚。正德五年，改太常寺少卿，提督四夷館，尋晉本寺卿。七年，陞戶部右侍郎，總督京通倉塲。明年，理部事。又明年，虜入宣府、大同二邊，十一年，盜起畿內，皆命公兼左僉都御史，理軍餉，有白金、文綺之賜。轉左侍郎。武宗北巡應州之役，復兼憲職隨軍給餉。班師，賜飛魚衣三襲，廕一子世官。十四年，陞尚書，仍總倉塲，疏請裁冗食、停工役，以實京儲，下廷臣集議，咸是公言，謂宜即令臺諫查革，不報。今上御極，乞休致仕，溫旨留之。四上乃得請，令有司給廩月三石，輿隸歲四人。公感泣，謂其子孫曰：主上之恩厚矣，吾無以?報，汝曹勉之。既退杜門謝客，終日端坐閱書史。聞親友至，則飲酒數行，與與如也。久之，歸雄縣，得疾不起，時嘉靖壬午九月十七日也。訃聞，上悼之，贈太子少保，命禮部諭祭者再，工部治塋域。我朝人才之盛，遠出前代，百五十餘年來，父子官尚書者纔七家，公其一也。亦可謂世家也。。

家族
曾祖父侯文質。祖父侯林，曾任庫大使贈主事。父亲侯瓚，曾任光祿寺卿，累官南京工部尚書。母王氏，封安人。具庆下。兄侯泰、侯豫。弟侯節、侯巽、侯颐《天一阁藏明代科举录选刊·登科录》（《成化十四年戊戌科殿試金榜》）。

子侯謐。

参考

G
Category:雄县人
Category:明朝登封縣知縣
Category:明朝戶部主事
Category:明朝戶部員外郎
Category:明朝戶部郎中
Category:南京太僕寺少卿
Category:明朝太常寺少卿
Category:明朝太常寺卿
Category:明朝户部右侍郎
Category:明朝戶部尚書
Category:明朝追赠太子少保